Кәырбанныҳәа инамаданы ареспубликаҿы ԥхынгәы 20 ныҳәатә ԥсшьарамшны ирылаҳәоуп. Аԥсылманраҟны ашықәс аҩнуҵаҟа иазгәарҭо Аурычреи Кәырбанныҳәеи иреиҳау аныҳәақәа ыҟаӡам. Кәырбанныҳәа Ҳазшаз ихьӡала ашьтәа ашьра иадҳәалоуп. Аԥсуаа ҳҟны ирҳәоит рыкәырбан рықәырхуеит ҳәа. Аныҳәа ҭоурыхла аԥааимбар Ибрагим иахь уагоит. Ҳазшаз Ибрагим дҵаны идиҵеит иԥа ԥсаҭас дҟаиҵарц, уи ала иара иахь имаз агәрагара гәеиҭон.
Аԥсны Аԥсылманцәа Иаку рдоуҳатә напхгара ахаҭарнак Роман Џьуӷьелиа арадио Sputnik ишазеиҭеиҳәаз ала, сынтәа акоронавирустә ҭагылазаашьа иахырҟьаны аныҳәатә уснагӡатәқәа мҩаԥыргом.
"Ари аҿкычмазара иҟоу азы хьаала иаҳҳәоит - Кәырбан-намаз мҩаԥаагаӡом сынтәа. Акзаҵәык иҟаҳҵо, ҳашьцәа, Ҭырқәтәыла аума, даҽаџьара иҟоу роума, рыкәырбан абра иҟаҳҵаразы иаарышьҭыз, иҳалшо Аҟәа аҳаблақәа рҿы 40 хы арахә ҳшап ҳәа ауп, жәабаҟа хы - Гәдоуҭа", - иҳәеит Џьуӷьелиа.
Шәазыӡырҩы аудиофаил.
Иара убас шәаԥхьар ҟалоит:
"Цәыбррамза 1 рзы ашколқәа рышәқәа аартразы гәҭыха змам ҳәа дыҟам. Имаҷым ари азҵаара иазхәыцуа. Адистанциатә ҵара Аԥсны ашколқәа изылшо ыҟазар ҟалап, жәаҳәарада, аха Тҟәарчал араион ашколкәа рзы акарантин ҟаларгьы, арҵара цароуп ашкол рҿы ҳәа агәаанагара сымоуп. Уи аус аиҿкаара иазхәыцуеит ҳраион ахадара. Хара хәыцрала уахәаԥшуазар, ари инымҵәо аҿкы чымазароуп, убри аҟнытә ашколқәа русура нырымкалар ҟалап ҳәа агәаанагара сымоуп. Ашкол аусура ахәыҷқәа еиҳагьы иахьчозар ҟалап. Ахәыҷқәа зегьы гәаҭан, асанитартә хылаԥшра бзиа ҟаҵаны, ҵыԥх ҳшалагаз еиԥш сынтәагьы, аҵара аус аиҿкаара, хымԥада, иахәҭоуп ҳәа сыԥхьаӡоит", - еиҭалҳәеит Хаҳәбиаԥҳа.
Инеиҵыху аиҿцәажәара шәазыӡырҩыр шәылшоит аудиофаил аҿы.
Иара убас шәаԥхьар ҟалоит:
Урыстәыла аенергетика аминистрра иҟанаҵаз ажәалагала абылтәы хымыз аекспорт аанкылара, ашәара аԥнаҵеит ҳтәыла амашьынаныҟәцаҩцәа рыбжьара. Аҧыза-министр Александр Анқәаб аекономика аминистр Кристина Озганԥҳаи иареи реипылараҿы адҵа лиҭеит ҳтәылахь анефть аалыҵқәа аагара знапы алакыу алархәны аҭагылазаашьа арҽеиразы азҵаарақәа ирылацәажәарц. Аҧыза- министр ихаҭыҧуаҩ, аекономика аминистр Кристина Озганԥҳа излазгәалҭаз ала, уажәтәазы ажәалагалақәа азырхиара иаҿуп анефтаалыҵқәа рзы. Аҭагылазаашьа зеиԥшроу, ԥхьаҟа иҿиар шалшо атәы арадио Sputnik аефир аҟны иалацәажәеит Аекономикеи азини ринститут аиҳабы Заур Шьалашьааи, аҳәынҭқарратә еилахәыра "Аԥсныбылтәы" аиҳабы Рамаз Џьапуеи.
Шәазыӡырҩы аудио.
Иара уьас шәаԥхьар ҟалоит:
АҞӘА, нанҳәа 5 - Sputnik. WhatsApp зҽызҵәахуа афотоқәеи авидеоқәеи рынашьҭра афункциа аартхоит ҳәа рҳәеит аилахәыра ахаҭарнакцәа.
Ахархәаҩцәа рфотосахьақәеи авидеоқәеи рышьҭлар алшоит аопциа "Знык ахәаԥшра" ацхыраарала. Афотосахьақәеи авидеоқәеи знык урыхәаԥшуеит нас ианыҵуеит.
Ари аҩыза афункциа аус ауеит Instagram аҿы: изауа акнопка дақәыӷәӷәоит, асахьа ма авидео ибоит, уи анаҩс урҭ ықәҵуеит.
WhatsApp аҿы ирҳәом ари ишаанамго изауыз скринрекордер ала аҭаҩра илшом ҳәа.